Adatkezelési tájékoztató és hozzájáruló nyilatkozat

Adatkezelő: Magyar Ejtőernyősök Bajtársi Szövetsége (MEBSZ), 1101 Budapest, Hungária körút 9. Adószám: 18182147-1-43; e-mail: mebsz.iroda@gmail.com.
Az adatkezelés célja: a Magyar Ejtőernyős Enciklopédia szerkesztéséhez szükséges adatok és a beküldött fényképek összegyűjtése, szerkesztése, ellenőrzése és a nyomtatott és elektronikus kiadványban történő közzététele, továbbá a szerkesztéssel kapcsolatos kapcsolattartás.
Az adatkezelés jogalapja: az érintett önkéntes hozzájárulása az Európai Parlament és a Tanács (EU) 2016/679 rendelete (GDPR) 6. cikk (1) bekezdés a) pontja alapján. A képmás felhasználásához adott hozzájárulás a Polgári Törvénykönyv 2:48. § (1) bekezdése szerinti hozzájárulást is magában foglalja.
A kezelt adatok köre: a kérdőívben önkéntesen megadott adatok, a beküldött fénykép, a kapcsolattartási e-mail-cím, valamint a hozzájáruló nyilatkozaton szereplő név, keltezés és aláírás. A kapcsolattartási e-mail-cím és az aláírás nem kerül közzétételre.
A címzettek köre: az Enciklopédia szerkesztésében közreműködő, az adatok kezelésére feljogosított személyek, továbbá a kiadó és a nyomda a kiadvány előállításához szükséges mértékben. A nyomtatott és elektronikus Enciklopédiában közzétett életrajzi és szakmai adatok, valamint - külön hozzájárulás esetén - a fénykép az olvasók, illetve az elektronikus kiadás felhasználói számára hozzáférhetővé válnak.
Az adatkezelés időtartama: a szerkesztési háttéranyagokat és kapcsolattartási adatokat a hozzájárulás visszavonásáig, de legfeljebb 15 évig kezeljük. A hozzájárulás visszavonását követően az adatokat új kiadásban, utánnyomásban vagy a MEBSZ által ellenőrzött elektronikus közzétételben - más megfelelő jogalap hiányában - nem használjuk fel. A már kiadott és forgalomba került nyomtatott példányokból a közzétett adatok és képmás utólagos eltávolítása fizikailag nem lehetséges. Az érintetti jogok a kézirat lezárását követően is gyakorolhatók, mindazon személyes adatok tekintetében, amelyeket a MEBSZ továbbra is kezel.
Az érintett jogai: az érintett kérheti a rá vonatkozó személyes adatokhoz való hozzáférést, azok helyesbítését, törlését vagy kezelésük korlátozását, továbbá – ha annak feltételei fennállnak – az adathordozhatóságot. A hozzájárulás bármikor, indokolás nélkül visszavonható; a visszavonás nem érinti a visszavonás előtt, a hozzájárulás alapján végzett adatkezelés jogszerűségét. A hozzájárulás visszavonását a mebsz.iroda@gmail.com e-mail-címen lehet jelezni.
Az adatszolgáltatás önkéntessége: a kérdőív kitöltése és a személyes adatok megadása önkéntes. A fénykép közzétételéhez adott hozzájárulás megtagadása nem zárja ki a szöveges bemutatkozás szerkesztőbizottsági elbírálását.
Jogorvoslat: az érintett panaszt tehet a Nemzeti Adatvédelmi és Információszabadság Hatóságnál (1055 Budapest, Falk Miksa utca 9–11.; e-mail: ugyfelszolgalat@naih.hu), továbbá jogainak megsértése esetén bírósághoz fordulhat.



Hozzájáruló nyilatkozat!
Kérjük, a megfelelő négyzetben X jellel jelezze a választását.
1.  ☐ Hozzájárulok, ☐ Nem járulok hozzá ahhoz, hogy a MEBSZ a kérdőívben általam önkéntesen megadott, közzétételre szánt személyes adatokat a fent meghatározott célból kezelje, és a Magyar Ejtőernyős Enciklopédia nyomtatott és elektronikus kiadásában közzétegye.
2.  ☐ Hozzájárulok, ☐ Nem járulok hozzá ahhoz, hogy a beküldött fényképet - mint képmásomat - a Magyar Ejtőernyős Enciklopédia nyomtatott és elektronikus kiadásában felhasználják és közzétegyék.
Tudomásul veszem, hogy a hozzájárulás önkéntes!
A fénykép közzétételéhez adott hozzájárulás megtagadása önmagában nem zárja ki a szöveges bemutatkozás szerkesztőbizottsági elbírálását. Hozzájárulásomat bármikor visszavonhatom a mebsz.iroda@gmail.com e-mail-címen; a visszavonás nem érinti a korábbi, hozzájáruláson alapuló adatkezelés jogszerűségét.
Kijelentem, hogy a fenti adatkezelési tájékoztatást megismertem!
Név:  ........................................................................................................
Kapcsolattartási e-mail-cím:  ...........................................................................
Kelt:  ........................................, 2026. ........................ hó ........ nap
Aláírás:  ....................................................................................................
Az adatkezelési tájékoztató kibocsátói:
	    Dr. Boda József ny. nb. vőrgy.
	              Molnár Zsolt dandártábornok

	a MEBSZ Tanácsadó Testületének  

	                        MEBSZ elnök




